وزارت خزانہ
بھارت سرکار اور این ڈی بی نے قومی راجدھانی خطے میں تیز، قابل اعتماد، محفوظ اور آرام دہ پبلک ٹرانسپورٹ سسٹم دستیاب کرانے کے لئے 500 ملین امریکی ڈالر کے معاہدے پر دستخط کئے
نئی دہلی، 19 /نومبر 2020 ۔ بھارت سرکار، ہاؤسنگ اور شہری امور کی وزارت، نیشنل کیپٹل ریجن ٹرانسپورٹ کارپوریشن لمیٹڈ اور نیو ڈیولپمنٹ بینک  نے آج قومی راجدھانی خطہ  میں تیز، قابل اعتماد، محفوظ اور آرام دہ پبلک ٹرانسپورٹ نظام دستیاب کرانے کے لئے ’دہلی- غازی آباد – میرٹھ ریجنل ریپڈ ٹرانزٹ سسٹم پروجیکٹ‘ کو 500 ملین امریکی ڈالر کا قرض دینے کے معاہدے پر دستخط کئے۔
این سی آر، دنیا کے سب سے بڑے شہری ایگلومیریشنز اور بھارت کے اہم اقتصادی مراکز میں سے ایک ہے۔ پبلک ٹرانسپورٹ کے مؤثر، متبادل کے فقدان کے سبب این سی آر میں نجی گاڑیوں کی تعداد میں تیزی سے اضافہ ہوا ہے۔ این سی آر کے دہلی – غازی آباد – میرٹھ کوریڈور میں تقریباً روزانہ 0.69 ملین ٹریفک کا اندازہ ہے، جن میں سے 63 فیصد آمد و رفت کے لئے نجی گاڑیوں کا استعمال کرتے ہیں۔ ٹریفک جام کے سبب دن کے مصروف ترین اوقات  کے دوران سڑک کے راستے دہلی اور میرٹھ کے درمیان سفر کرنے میں تقریباً 3 سے 4 گھنٹے کا وقت لگتا ہے۔ گاڑیوں کی تعداد میں تیز اضافہ نے این سی آر کو دنیا کے سب سے زیادہ آلودہ شہری علاقوں میں سے ایک بنادیا ہے۔ اندازہ ہے کہ 2030 تک این سی آر دنیا میں سب سے زیادہ آبادی والا شہری گروپ بن جائے گا، جس سے ہاؤسنگ، پانی کی سپلائی، بجلی اور ٹرانسپورٹ جیسے بنیادی ڈھانچے پر دباؤ بڑھے گا۔
قومی راجدھانی خطہ دہلی سمیت این سی آر میں پائیدار شہری ترقی کے ہدف کو حاصل کرنے میں پاسٹ ٹرانزٹ سسٹم مدد کرے گا۔ یہ ایسے پروسیس کا آغاز کرے گا جو آنے والی نسلوں کے لئے ماحولیات کے تحفظ کے ساتھ دیرپا اقتصادی اور سماجی ترقی کی راہ ہموار کرے گا۔ ماحولیات دوست اور بہت ہی کم اخراج کرنے والی آر آر ٹی ایس، تیز رفتار  کے ساتھ کئی گنا زیادہ لوگوں کو لے جانے کا اہل ہے اور یہ زمین پر صرف تین میٹر کی جگہ لے گی۔نتیجتاً سڑکوں کی بھیڑ میں کمی آئے گی۔ یہ این سی آر کے ٹرانسپورٹ شعبے سے ہونے والے کل اخراج کو بھی بہت کم کردے گی۔
اس معاہدے پر بھارت سرکار کی جانب سے وزارت خزانہ کے اقتصادی امور کے محکمہ کے جوائنٹ سکریٹری جناب بلدیو پروشارتھ ، ہاؤسنگ و شہری امور کی وزارت کی جانب سے جناب جناردن پرساد، نیشنل کیپٹل ریجن ٹرانسپورٹ کارپوریشن لمیٹڈ کی جانب سے مینیجنگ ڈائریکٹر ونے کمار سنگھ اور این ڈی بی کی جانب سے نائب صدر، چیف آپریشنز آفیسر جناب ژیان ژہو نے دستخط کئے ہیں۔
اقتصادی امور کے محکمہ کے جوائنٹ سکریٹری جناب بلدیو پروشارتھ نے کہا کہ بلا روک ٹوک اور تیز رفتار کنیکٹیوٹی کے نتیجے میں خطے میں متوازن اقتصادی ترقی ہوگی جس سے سماج کے سبھی طبقات کو اقتصادی فائدہ ہوگا۔ ترقی کے متعدد مقامات ابھریں گے اور سبھی اقتصادی سرگرمیاں ایک ہی مقام پر محدود نہیں ہوں گی۔
این ڈی بی کے وائس پریسیڈنٹ اور چیف آپریشنز آفیسر جناب ژیان زہو نے کہا کہ این ڈی بی فنڈنگ جدید ڈیزائن، کم توانائی کے صرفے والے آپریشنز اور سبھی کوریڈور میں انٹرآپریٹبلٹی کے لئے کی جائے گی۔ این ڈی بی فنڈ کا استعمال سگنل، ٹیلی کمیونی کیشن اور ٹرین کنٹرول سسٹم کی خرید کے لئے بھی کیا جائے گا، جن میں بہتر سہولتیں موجود ہوں گی۔ جیسے آٹومیٹک ٹرین آپریشن، آٹومیٹک ٹرین سپرپروٹیکشن، آٹومیٹک ٹرین سپرویزن اور پلیٹ فارم اسکرین دروازوں کے ساتھ انٹیگریشن وغیرہ شامل ہیں۔ یہ پروجیکٹ بھارت کے دیگر شہری علاقوں میں اعلیٰ صلاحیت والے ریپڈ اربن ٹرانزٹ کوریڈور کے فروغ کے لئے ایک مثال بن سکتا ہے۔
پروجیکٹ کی کل تخمینہ لاگت 3749 ملین امریکی ڈالر ہے، جسے این ڈی بی ، ایشیائی انفرااسٹرکچر انویسٹمنٹ بینک ، ایشین ڈیولپمنٹ بینک ، جاپان فنڈ فار پاورٹی ریڈکشن  اور حکومت و دیگر ذرائع  کے ذریعے رقم دستیاب کرائی جائے گی۔ این ڈی بی کے 500 ملین امریکی ڈالر قرض کی مدت کار 8 سال کی رعایتی مدت کے ساتھ کل 25 برس ہے۔